கேள்வி: இக்பாலுன்னிசா உசைன் பேகம் குறித்து விரிவாக சொல்லுங்கள்.
பதில்: படிமம்:Photo of Iqbalunnisa Hussain Begum.png இக்பாலுன்னிசா உசைன் பேகம் (''Iqbalunnisa Hussain'', 21 சனவரி 1900 – 22 அக்டோபர் 1954)) மைசூர் சமஸ்தானத்தின் முதல் இசுலாமியப் பெண் பட்டதாரி. இந்தியாவின் முதல் முஸ்லிம் பெண்ணியவாதி மற்றும் முதல் ஆங்கிலப் பெண்ணிய நாவல் எழுதியவர். சர் ராமலிங்க ரெட்டி என்பவர் 'பர்தாவும் பலதார மணமும்' என்ற நூலுக்கு 1944ல் எழுதிய முன்னுரையில் " இந்த நாவலை எழுதிய இக்பாலுன்னிசா உசைனை இந்தியாவின் 'ஜேன் ஆஸ்டன்' என்று எந்த தயக்கமும் இன்றி சொல்வேன் என்று குறிப்பிடுகிறார். https://archive.org/details/dli.ministry.19454/page/n7/mode/2up
கேள்வி: இக்பாலுன்னிசா உசைன் பேகம் - தொடக்க கால வாழ்க்கை பற்றி விளக்கவும்.
பதில்: 1900 சனவரி 21 இல் அன்றைய மைசூரு சமஸ்தானத்தில் மாவட்டக் காவல்துறை கண்காணிப்பாளராகப் பணியாற்றிய குலாம் முகைதீன் கான் - சயீபுன்னிசா ஆகியோரின் மகளாக பெங்களூருவை அடுத்த சிக்கபள்ளாபூர் மாவட்டம்வில் பிறந்தார். அவரது தாயார், சயீபுன்னிசா, இந்தியாவின் சுதந்திரப் போராட்ட வீரரான திப்பு சுல்தானின் வழித்தோன்றல் ஆவார். 1914 ஆம் ஆண்டு, இக்பாலுன்னிசா ஹுசைன், சயீத் அகமது ஹுசைனை மணந்தார். அப்போது அவருக்கு பதினான்கு வயதுதான். இவர் பெங்களூரு வாணி விகாஸ் கல்வி நிறுவனத்தில் சேர்ந்து படித்து எஸ்.எஸ்.எல்.சி. படிப்பில் தேர்ச்சி பெற்றார். மைசூரு மகாராணிக் கல்லூரியில் 1930ம் ஆண்டு இளங்கலை பட்டம் பெற்றார்.https://feminisminindia.com/2021/05/31/iqbalunnisa-hussain-muslim-women-education/ பாராசீக மொழித் தேர்வில் முதலிடம் பிடித்து தங்கப்பதக்கமும் வென்றார். கர்னாடகாவில் இருந்து இங்கிலாந்தின் லீட்ஸ் பல்கலைக்கழகத்தில் பட்டப்படிப்பை முடித்த முதல் இஸ்லாமிய பெண்மணியாக இவர் அறியப்படுகிரார்.
கேள்வி: இக்பாலுன்னிசா உசைன் பேகம் - சமூகப் பணிகள் பற்றி தகவல் சொல்.
பதில்: இங்கிலாந்தில் படித்துக் கொண்டிருக்கும்போதே, 1935ஆம் ஆண்டு செப்டம்பர் மாதம் இஸ்தான்புல் நகரில் நடைபெற்ற சர்வதேச பெண்கள் காங்கிரசில் இந்தியாவின் பிரதிநிதியாக கலந்துகொண்டார். முஸ்லிம் கலாச்சாரத்தில் பெண்களின் நிலை குறித்த தனித்துவமான பார்வையைப் பெற்றார். அவர் சமூக சேவைக்காக தன்னை அர்ப்பணித்துக் கொண்டார், மேலும் விதவைகள் மற்றும் விவாகரத்து பெற்றவர்கள் சமூகத்தில் சேர்க்கப்பட வேண்டும் என்று வாதிட்டார். 1931ல் பெங்களூருவில் இஸ்லாமிய பெண்கள், கைவிடப்பட்டோர், கைம்பெண்கள் படிக்க பள்ளி ஒன்றை நிறுவினார். மேலும் பொருளாதார தற்சார்புக்கான பயிற்சிகளையும் அளித்தார். பெங்களூரின் மகிளா சேவா சமாஜத்தைச் சேர்ந்த சமூக ஆர்வலர்களான கமலாம்மா மற்றும் நஞ்சம்மாவுடன் நாடு முழுவதும் பயணம் செய்து, பெண் கல்வி மற்றும் நலத்திட்டங்களை ஊக்குவித்தார். அவர் ஒரு இந்துப் பெண்ணாக வேடமிட்டு பனாரஸ் மற்றும் ஹரித்வார் போன்ற இந்து புனித யாத்திரைத் தலங்களுக்குச் சென்றார். 1931 ஆம் ஆண்டு இக்பாலுன்னிசா ஹுசைன் பர்தா அணிவதை நிறுத்தியபோது அவரது வாழ்க்கை மாறியது. அந்த துணிச்சலான முயற்சியை முழு முஸ்லிம் சமூகமும் எதிர்த்தது. ஒரு நண்பராகவும் தத்துவஞானியாகவும், அவருடைய கணவர் அவரைப் பாதுகாத்து வழிநடத்தினார்.
கேள்வி: இக்பாலுன்னிசா உசைன் பேகம் - நூல்கள் பற்றி நீங்கள் என்ன அறிந்துள்ளீர்கள்?
பதில்: # 1940 - ''Changing India: A Muslim Woman Speaks'' # 1944 - ''Purdah and polygamy: life in an Indian Muslim household''